還至張掖古城聞東軍告捷贈韋五虛己
作者：陳子昂
朝代：唐

paragraphs: 孟秋首歸路，仲月旅邊亭。
聞道蘭山戰，相邀在井陘。
屢鬬關月滿，三捷虜雲平。
漢軍追北地，胡騎走南庭。
君爲幕中士，疇昔好言兵。
白虎鋒應出，青龍陣幾成。
披圖見丞相，按節入咸京。
寧知玉門道，翻作隴西行。
北海朱旄落，東歸白露生。
縱橫未得意，寂寞寡相迎。
負劒空歎息，蒼茫登古城。